ສະຫະລັດ ສົ່ງກຳລັງ ໄປຍັງເຂດ ອາຟຣິກາກາງ
ທະຫານອະເມຣິກັນ ຖືກສົ່ງໄປອູການດາ ເພື່ອໃຫ້ການສະໜັບສະໜຸນ ໃນການສູ້ລົບ ຕໍ່ຕ້ານກຸ່ມກະບົດທີ່ນັ້ນ
ປະທານາທິບໍດີສະຫະລັດ ທ່ານບາຣັກໂອບາມາ ສົ່ງທະຫານອະເມຣິກັນ 100 ຄົນໄປຍັງ ອາຟຣິກາກາງ ເພື່ອໃຫ້ການສະໜັບສະໜຸນຕໍ່ເຂດດັ່ງກ່າວໃນການສູ້ລົບກັບກຸ່ມກອງໂຈນທີ່ ຮູ້ກັນດີວ່າໄດ້ກໍ່ໂທດກຳຕ້ານພົນລະເຮືອນນັ້ນ ມີການກ່າວຫາວ່າ ພວກກະບົດທີ່ມີຊື່ວ່າກອງທັບຕໍ່ຕ້ານຂອງພະເຈົ້າແຫ່ງອູການດາພາຍ ໃຕ້ການນຳພາຂອງນາຍ Joseph Kony ໄດ້ລັກພາໂຕພວກເດັກນ້ອຍ ທຳການຄາດຕະ ກຳແລະຂົ່ມຂືນສຳເລົາຢູ່ໃນອູການດາແລະບັນດາປະເທດເພື່ອນບ້ານ ປະທານາທິບໍດີໂອບາມາໄດ້ແຈ້ງໃຫ້ລັດຖະສະພາສະຫະລັດຊາບໃນຈົດໝາຍສະບັບນຶ່ງທີ່ ກ່າວວ່າ ທ່ານໄດ້ອະນຸຍາດໃຫ້ສົ່ງກຳລັງສູ້ລົບຂອງສະຫະລັດຈຸນຶ່ງໄປຍັງເຂດດັ່ງກ່າວເພື່ອ ຊ່ອຍກຳຈັດນາຍ Kony ຈາກສະໜາມລົບ ທ່ານເວົ້າວ່າທະຫານອະເມຣິກັນເຫຼົ່ານີ້ຈະບໍ່ ພົວພັນໃນການສູ້ລົບໂດຍກົງກັບພວກກະບົດຍົກເວັ້ນໃນການກໍລະນີປ້ອງກັນໂຕທໍ່ນັ້ນ ທະຫານອະເມຣິກັນຈຸທຳອິດຂອງຈຳນວນ 100 ຄົນໄດ້ເດີນທາງໄປເຖິງອູການດາໃນມື້ ວັນພຸດຜ່ານມານີ້ ທະຫານອະເມຣິກັນເຫຼົ່ານີ້ຈະເປັນຜູ້ໃຫ້ຂໍ້ມູນ ຄຳແນະນຳ ແລະການ ຊ່ອຍເຫຼືອໃນອູການດາ ຊູດານໃຕ້ ສາທາລະນະລັດອາຟຣິກາກາງແລະສາທາລະນະລັດ ປະຊາທິປະໄຕຄອງໂກ ມີການກ່າວຫາວ່າ ກຸ່ມກະບົດກອງທັບຕໍ່ຕ້ານຂອງພະເຈົ້າ ໄດ້ສັງຫານ ລັກພາໂຕແລະ ຕັດແຂນຂາ ຫຼາຍສິບພັນຄົນ ໃນທົ່ວເຂດອາຟຣິກາກາງ ໃນລະຫວ່າງການກໍ່ຄວາມວຸ້ນ ວາຍ ທີ່ເລີ່ມມາແຕ່ທ້າຍຊຸມປີ 1980 ສານອາຍານາໆຊາດຕ້ອງການໂຕນາຍ Kony ມາດຳເນີນຄະດີໃນຂໍ້ຫາອາຊະຍາກອນສົງຄາມແລະກໍ່ໂທດກຳຕ້ານມະນຸດຊາດ